Dana,.6. lipnja 2016. na sjednici Učiteljskog vijeća Osnovne škole Pećine, Rijeka donesene su odluke o kriterijima za izbor učenika/učenice generacije i kriterijima o dodjeljivanju pohvalnica.

KRITERIJI ZA IZBOR UČENIKA/UČENICE GENERACIJE

Ovim kriterijima propisuje se način izbora učenika / učenice generacije osmih razreda.

Učenikom generacije može postati onaj kandidat / kandidatkinja koji ispunjava sljedeće uvjete:

1. da je tijekom školovanja, u pravilu, imao odličan uspjeh u svim razredima
2. da je tijekom školovanja imao uzorno vladanje
3. da je tijekom školovanja pokazivao spremnost na suradnju i dobre odnose s drugim učenicima, učiteljima i ostalim djelatnicima škole
4. da se tijekom školovanja isticao radom u školskim slobodnim aktivnostima
5. da je tijekom školovanja imao uspjeha na natjecanjima iz pojedinih predmeta
6. da je tijekom školovanja imao uspjeha na smotrama likovnog, glazbenog, jezičnog, dramskog, recitatorskog, literarnog, tehničkog stvaralaštva te natjecanjima mladeži Crvenog križa
7. da je tijekom školovanja postigao iznimne sportske uspjehe

Pravo da bude izabran ima svaki učenik završnog razreda koji ispunjava gore navedene uvjete.

Postupak izbora učenika generacije:

1. učenici na satu razrednika biraju svoje kandidate
2. temeljem izvješća razrednika, Razredno vijeće potvrđuje odabir učenika
3. članovi Učiteljskog vijeća daju svoj glas za učenika generacije, a onaj s najvećim brojem glasova postaje učenik generacije

Ako dva ili više kandidata imaju jednak broj bodova, prednost ima učenik koji, u pravilu, ima više uspjeha, redom, po gore navedenim uvjetima.

Rok za proglašenje učenika generacije je kraj nastavne godine.

 Učenik generacije dobiva nagradu ili dar u skladu s materijalnim mogućnostima škole.

KRITERIJI ZA POHVALNICE

Pohvalnice se dodjeljuju:

1. **Za odličan uspjeh i uzorno vladanje**

Razredna nastava- u pravilu, prosjek ocjena 5,00 i uzorno vladanje

Predmetna nastava- u pravilu, prosjek ocjena 4,75 i uzorno vladanje

Pohvalnica se ne izdaje ako je samo zadovoljen jedan od dva kriterija (prosjek tj. vladanje)

1. **Za izuzetan napredak u odnosu na učenikove mogućnosti ili specifične uvjete**

 Ravnateljica:

 Jasna Vukonić-Žunič, mag. prim, educ.